laion/Wikipedia-Exotic huggingface dataset:
אסכולת בריסל

אסכולת בריסל היא אסכולת קומיקס ששלטה, יחד עם אסכולת מרסינל (אנ'), בקומיקס הפרנקו-בלגי של המאה ה-20. אסכולת בריסל מזוהה היסטורית עם מגזין Tintin (אנ'), והקומיקסאים החברים בה השתמשו בעיקר בסגנון הקו הנקי שפיתח הרז'ה, שעמד בראשם. אסכולת בריסל מתייחדת בסגנון האיור, במבנה וכן בעלילת הקומיקס. סגנון האיור של אסכולת בריסל מתאפיין בקו ריאליסטי, אחיד ומאופק, וצביעה מינימלית ללא הצללה. מבנה עמוד הקומיקס אחיד ובועות הדיבור מלבניות. עלילות הקומיקסים של אסכולת בריסל לרוב בנויות באופן רציונלי והן פשוטות, ברורות והגיוניות. אלן סן-אוגן - נחשב למייסד האסכולה, בתחילת המאה ה-20. הרז'ה - פיתח את סגנון הקו הנקי, הפך אותו למפורסם והכשיר אמנים צעירים שעבדו באולפני הרז'ה והמשיכו את מורשתו. אדגר פ. ז'אקובס - היה עוזרו של הרז'ה וקומיקסאי מפורסם בפני עצמו. פול קובלייה (אנ') אנדרה פרנקן - עבד בתחילה במגזין Tintin, אך עבר למגזין Spirou המזוהה עם אסכולת מרסינל, וכך הפך לקומיקסאי היחיד אי פעם שהיה חבר בשתי האסכולות. ז'אק מרטין (אנ') - הוכשר באולפני הרז'ה. בוב דה מור - הוכשר באולפני הרז'ה. רוז'ה ללו (אנ') - הוכשר באולפני הרז'ה. וילי ונדרסטין פרנסואה קורנהלס (אנ') טיבט (אנ') דינו אנטנסיו (אנ') טד בנואה (אנ') Bart Beaty, A Clear Line to Marcinelle: The Importance of Line in Émile Bravo’s Spirou à Bruxelles, European Comic Art, Liverpool University Press,, 2011, עמ' 1 Nicolas Alsteen, Comic strips in Belgium: two schools, two approaches, one great art, Brusselslife, ‏5 ביולי 2012 Ahmed Maaheen, Basic Visual Trends in Comics, Manga, and Graphic Novels, Critical Survey of Graphic Novels, Salem Press, 2013, עמ' 242 פאול גרווט, Hergé & The Clear Line: Part 2, Paul Gravett (באנגלית) ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
תקוע מחשבים

תקוע מחשבים בע"מ הייתה חברה לייצור ופיתוח משחקי מחשב ובעיקר משחקי לומדה, נוסדה בשנת 1986 על ידי מרדכי וחנה לביא. בשיאה, העסיקה החברה כ-20 עובדים. הלומדות של תקוע מחשבים נמכרו לבתי ספר, בייחוד בחינוך הממלכתי דתי והחינוך העצמאי. והיא הייתה אחת מבתי התוכנה הוותיקים והפעילים ביותר בארץ באותה תקופה, החברה עסקה בפיתוח תוכנות לימודיות מקוריות המתאימות במיוחד למוסדות החינוך הישראליים. במשך השנים החברה הוציאה מעל לשמונים משחקים. רובם בתחום החינוך והלומדה החברה התחילה את פעילותה בשנת 1986 וייצרה משחקים עד שנת 2000. בשנים 2000–2003 הצטמצמה החברה אך המשיכה בפעילותה ונכתבו לומדות נוספות. את כל המשחקים והלומדות שהחברה פיתחה במשך השנים היא תרמה לשימוש חופשי בשנת 2017 להורדה בחינם באתר "מסע אל העבר". הלומדות עסקו בין היתר במתמטיקה, עברית, יהדות ומדעים. תחילה הן נכתבו עבור מחשבי אטארי והופצו על גבי קלטות, ובהמשך נכתבו למערכות ההפעלה DOS וחלונות 95. וכיום חלקם ניתנים למשחק ישירות מהאינטרנט או בהרצתם על גבי אימולטים לרוב DOSBOX. המשחקים באתר מסע אל העבר כמה לומדות היו בסדרה פלא דור - מסע אל העבר, באתר www.old-games.org תקוע מחשבים - פלא-דור, באתר www.old-games.org מסע אל העבר - קטלוגים ופרסומות - קטלוג פלא-דור - תקוע מחשבים, באתר www.old-games.org משחקים תקוע מחשבים- סינדרלה תיאטרון שלי, נבדק ב-2024-01-04 משחקים תקוע מחשבים-מועדים לשמחה-פסח, נבדק ב-2024-01-04 משחקים תקוע מחשבים-אליסה בארץ המילים, נבדק ב-2024-01-04
זבלית פרעה

זבלית פרעה (שם מדעי: Scarabaeus sacer) היא מין של חיפושית ממשפחת הזבליתיים הנפוצה בעיקר בחולות של ארץ ישראל וכן באפגניסטן, איטליה, קפריסין, אתיופיה, צרפת, איראן, מרוקו, סודאן וסוריה. זבלית פרעה תוארה על ידי החוקר קארולוס ליניאוס בשנת 1758. אורכה של זבלית פרעה עד 4 סנטימטרים והיא אחת מהחיפושיות הגדולות בארץ ישראל. צבעה של זבלית פרעה הוא שחור וכמו שאר החיפושיות היא בעלת שש רגליים שדומות לקרניים. החיפושית משתמשת ברגליה הקדמיות כדי לחפור מחילות וליצור כדורי גללים. כאשר הזכר רואה נקבה עם גללי פרות, הוא לוקח ממנה את הכדור, מגלגל אותו וחופר מחילה. הנקבה טומנת את הגללים במחילה שם היא מעצבת אותם לצורת אגס ובכל כדור היא מטילה ביצה בודדת. מהביצה בוקע זחל שצבעו לבן עד חום בהיר, שניזון רק מצואת בקר הבית. לאחר שהזחל מרוקן את חומרי המזון הוא מתגלם. מהגולם יוצאת חיפושית לבנה, שצבעה הופך עם הזמן לשחור. זבלית פרעה היא המפורסמת ביותר מבין הסוגים של החרפושית. עבור המצרים הקדמונים במצרים העתיקה זבלית פרעה הייתה סמל לח'פרי. הם האמינו שיש קשר בין העובדה שהחיפושית מגגלת גללי בקר הבית לבין משימתו של ח'פרי לגלגל את השמש על פני השמים. בהתאם לכך הם קבעו שהמין נחשב לחיה קדושה. פנחס אמתי, מדריך החרקים בישראל לילדים ונוער. עמודים 168–169. מודן הוצאה לאור, 2006. מדיה וקבצים בנושא זבלית פרעה בוויקישיתוף זבלית פרעה, באתר NCBI (באנגלית) זבלית פרעה, באתר Animal Diversity Web (באנגלית) זבלית פרעה, באתר האנציקלופדיה של החיים (באנגלית) זבלית פרעה, באתר GBIF (באנגלית) Scarabaeus sacer Linnaeus, 1758, Inventaire National du Patrimoine Naturel משפחת הזבליתיים, באתר kotar.cet.ac.il, החי והצומח של ארץ-ישראל Paul Eggleton, The State of the World's Insects, Annual Review of Environment and Resources 45, 2020-10-17, עמ' 61–82 doi: 10.1146/annurev-environ-012420-050035
F8F ברקט

הגרומן F8F ברקט (Grumman F8F Bearcat) הוא מטוס קרב אמריקאי, חד מנועי וחד מושבי שנועד לנושאות מטוסים. הברקט הוצג לקראת סוף מלחמת העולם השנייה, אך לא הספיק להשתתף בקרבות עצמם. בעקבות הקרב על מידווי פרסם הצי האמריקאי מכרז ובו דרש מטוס קרב בעל קצב טיפוס טוב כשל הF4F הלקט, אך בעל ביצועים טובים יותר בקרבות אוויר. צוות העיצוב הגיע למסקנה שדרישה זו יכולה להתקיים רק בעזרת מטוס קטן ומהיר. ולכן עיצוב המטוס התבסס על הF6F הלקט. אך הגוף קוצר, הותאמה חופת בועה חדשה, קוצרו הכנפיים והזנב הונמך. המטוס אמנם הוטס לפני תום מלחמת העולם השנייה, אך המטוס הראשון נמסר רק בפברואר 1945, ולא הספיק להיכנס לשירות קרבי במלחמה. עם זאת, הופעל המטוס בכמויות קטנות במהלך מלחמת קוריאה. המטוס הופעל גם במהלך מלחמת הודו-סין הצרפתית. כיום, בשל תכונותיו המהירות וזריזותו הרבה, מופעל המטוס רבות במרוצים אוויריים כמטוס מרוצים. צרפת צרפת ארצות הברית ארצות הברית דרום וייטנאם דרום וייטנאם (בעבר) תאילנד תאילנד מדיה וקבצים בנושא F8F ברקט בוויקישיתוף (חיל האוויר הדרום ווייטנאמי) F8F Bearcat, public2.nhhcaws.local (באנגלית אמריקאית) The Grumman F8F Bearcat, www.aviation-history.com ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
השתלת הלב של דייוויד בנט

דייוויד בנט (באנגלית: David Bennett Sr) מארצות הברית היה לחולה הראשון בעולם שעבר השתלת לב מבעל חיים (חזיר) שהונדס גנטית. החולה חי עוד חודשיים מהניתוח עד פטירתו. לאור התורים הארוכים בעולם של חולים המועמדים להשתלת איברים והמחסור באיברים, נערכים מחקרים הבודקים היתכנות שימוש באברי בעלי חיים כחלופה לאברים של נפטרים/תורמים. קיימת התקדמות בשימוש באברי בעלי חיים בתחומים שאינם קריטיים (למשל עור) אולם בכל הנוגע לאיברים מקיימי חיים ההתקדמות איטית. הגורם העיקרי איתו מתמודדים החוקרים הוא מנגנון דחיית האיברים הזרים שקיים בגוף האדם וכדי לפתור זאת בודקים החוקרים אפשרות ביצוע התאמה גנטית בבעלי החיים כדי לצמצם סיכון זה. לביצוע השתלת הלב הראשונה נבחר דייוויד בנט מארצות הברית (יליד 1964) שסבל ממחלת לב חריפה. בנט שהיה זכאי להשתלת לב נמצא בתור של המועמדים להשתלה אולם לאחר החמרה במצבו הועלתה ההצעה להשתלת לב חיה. מנהל המזון והתרופות האמריקאי אישר את הניתוח בהליך מזורז בנסיבות הומניטריות. ניתוח ההשתלה בוצע ב-7 בינואר 2022 במרכז הרפואי של אוניברסיטת מרילנד על ידי המנתח ד"ר ברטלי גריפית' (אנ') שנעזר בעבודתו של החוקר, ד"ר מוחמד מוהיודין (Muhammad M. Mohiuddin). החזיר ממנו נלקח הלב עבר שינויים גנטיים שנועדו למנוע הפרשת אנזימים המעוררים את המערכת החיסונית לדחות את האיבר. ההכנה של החזיר בוצעה על ידי חברת הביוטכנולוגיה יונייטד טרפויטיקס (אנ') שהצליחה לדכא 3 גנים שגורמים להפעלת מערכת דחיית האיברים וכן להשתיל 6 גנים ממקור אנושי. התערבות גנטית נוספת נעשתה בחזיר כדי למנוע מהלב המשך גידול. הניתוח עבר בהצלחה ובנט החל להתאושש ואף נפגש עם בני משפחתו. בתחילת מרץ 2022 חלה התדרדרות במצבו הבריאותי עד פטירתו ב-8 במרץ, כחודשיים לאחר ההשתלה. אחת הסברות שהעלו החוקרים לסיבת המוות היה הימצאותו של נגיף בגופו של בנט שמקורו בלב המושתל. הנגיף הזה, מזן porcine cytomegalovirus, מתקיים רק בבעלי חיים. המדענים ערכו אומנם בדיקות נגד נגיפים בלב המושתל אך להערכתם הוא לא זוהה בגלל היותו רדום. במהלך המעקב אחר מצבו של בנט אותרה עלייה בהימצאותו של הנגיף הזה בגופו של בנט אולם אין ודאות שהוא שגרם למותו. לאחר שהמידע על הניתוח הגיע לכותרות התפרסם בעיתונות שב-1988 היה בנט מעורב בתקרית אלימה במהלכה דקר בסכין ופצע קשה את אדוארד שומקר שנותר נכה עד מותו ב-2007. בנט ריצה 10 שנות מאסר בכלא. חלק מהתגובות לפרסום טענו שבגלל מעשיו לא היה צריך לתת לבנט קדימות בטיפול. לראשונה בעולם: לב של חזיר הושתל באדם, באתר ישראל היום, 10 בינואר 2022 לראשונה בעולם: רופאים אמריקנים השתילו לב חזיר באדם, באתר ynet, 11 בינואר 2022 צח יוקד, כבר חודש שבגופו של דיוויד בנט פועם לב חזיר. והאמת, הוא מרגיש לא רע, באתר הארץ, 2 בפברואר 2022 מת האדם הראשון בעולם שבגופו הושתל לב של חזיר, באתר הארץ, 9 במרץ 2022 ד"ר איתי גל, אחרי חודשיים בלבד: מת האדם שבגופו הושתל לב חזיר, באתר ynet, 9 במרץ 2022 חודשיים לאחר ההשתלה: מת האדם הראשון שבגופו הושתל לב של חזיר, באתר וואלה, 9 במרץ 2022 עדי זריפי, ‏מת האדם שהושתל בגופו לב חזיר: "למרות הכישלון - הצלחה אדירה", באתר ‏מאקו‏, 9 במרץ 2022 הניו יורק טיימס, מת הגבר השני בעולם שבגופו הושתל לב של חזיר, באתר הארץ, 7 בנובמבר 2023 וירוס שפוגע בבעלי חיים התגלה בגופו של האדם הראשון שבו הושתל לב חזיר, באתר הארץ, 8 במאי 2022
ליגת העל של אל סלוודור

ליגת העל של אל סלוודור (בספרדית: Primera División de Fútbol de El Salvador, ידועה בשם La Liga Mayor או La Primera. נקראת גם liga pepsi מטעמים מסחריים) היא ליגת הכדורגל הבכירה באל סלוודור, הליגה נוסדה ב-1969 והיא מנוהלת על ידי פדרציית הכדורגל של אל סלוודור. בליגה משחקות 12 קבוצות כיום. בשנת 1921, ועידת הספורט של סלוודור (Comisión Nacional de Educación Física) קיימה את שבוע הספורט הלאומי הראשון שלה. למרות שבתחילה האירוע הזה לא כלל השתתפות של מועדוני כדורגל מאורגנים, הוא המשיך להתקיים ולהיות הבסיס למה שיגדל להיות הליגה הבכירה של היום. ב-1924, עקב ביקוש רב, כללה הועידה טורניר כדורגל בשבוע הספורט המתקיים באופן שנתי. בשל ההצלחה העצומה יחסית של אירוע זה, הוחלט שהחל משנת 1926 כי טורניר שבוע הספורט יהפוך לטורניר אליפות המדינה הרשמית בכדורגל. על האליפות התמודדו שלוש קבוצות המייצגות את שלושת האזורים השונים של המדינה שמשחקות במתכונת של סבב כפול (בית-חוץ). שלוש הקבוצות הראשונות שהתחרו בטורניר היו, ניקויפיו (מרכז אל סלוודור), צ'יינאמכה ספורטיב קלוב (מזרח המדינה) ואולימפיק (מערב המדינה). פורמט זה התקיים עד 1930. מחלוקת התרחשה לאחר האליפות בעונת 1929/1930 כאשר הפיינליסטים אקסלסיור פ.צ. (שייצגו את האזור המערבי) התלוננו שאין להחשיב את השלב השני בגמר מול הרקולס, מכיוון שהם חשו שהשופט באותו משחק עזר להרקולס לזכות בתואר. ועידת הספורט לא הסכימה והתוצאה לא שונתה. כתוצאה מכך, אקסלסיור פרשו מהטורניר והרקולס הוכתרה לאלופה. אירוע זה הוביל לשיחות על שחיתות מצד מארגני האירועים נגד קבוצות ממערב המדינה, וכתוצאה מכך כל הקבוצות מאותו האזור סירבו להשתתף בכל אחת מהאליפויות הבאות. מפאת סיבה זו לא נערך שוב פלייאוף לאומי עד 1937. האליפות הלאומית חזרה למתכונתה המקורית ב-1937, אך הייתה קצרה מהרגיל, שכן שוב, קבוצות התלוננו על שחיתות בטורניר. כתוצאה מכך, לא הייתה אליפות לאומית בשנים 1939 ו-1941. למרות שלא התקיימה אליפות לאומית, עדיין היו אליפויות אזוריות אשר לאורך זמן נחשבות כיום לאליפויות לאומיות לגיטימיות. בשנת 1947 ניסתה התאחדות הכדורגל של אל סלוודור לארגן אליפות לאומית בפורמט ליגה, אך זה התברר כלא מוצלח והטורניר הושעה לאחר מספר סיבובים בלבד. הוא כן הוכיח את עצמו כמוצלח יותר בעונה שלאחר מכן, אך נדחה שוב בשנת 1949. למרות שהפורמט החדש הזה לא התחיל טוב במיוחד, בגלל חוסר ארגון, הוא אכן הוכיח את עצמו כעמושך עניין במהלך האליפות של 1950, ולאורך כל שנות ה-50. בשנות ה-50 העניין בליגה החל לגדול עוד יותר בפריסה ארצית ולמרות שלליגה היו כמה בעיות, כאשר קבוצות נושרות בתום כל עונה נתונה, דבר זה לא השפיע על הליגה כולה, שכן היו קבוצות חדשות שונות שהיו להוטות לקחת חלק בליגה ולתפוס את מקומם של הקבוצות שעזבו. בשנת 1955, מארגני הליגה הודיעו כי האליפות תיערך מעתה במתכונת סבב כפול, עם מקסימום 10 קבוצות שישתתפו בליגה. בשנה זו גם הוכנס מנגנון עלייה וירידה לליגה. ב-1998 החליטו קברניטי הליגה לשנות את מתכונת הליגה מטורניר שנמשך שנה קלנדרית ללוח זמנים של אפרטורה וקלאוסורה המקובל במדינות אמריקה הלטינית, בתקווה שזה יעורר עניין רב יותר בליגה וייתן הזדמנות לשחקנה לנוח בין העונות. בעונת 2015/2016, הליגה הורחבה ל-12 קבוצות במקום 10. לאחר אישור הפורמט החדש הוקמה ליגת העל של אל סלוודור שנקראה "קאדר אל סלבדור", במטרה להיות תחרותית יותר ולהביא את הכדורגל ליותר אנשים ברחבי המדינה. חסר זוהי אליפות מקומית בלבד. בעונה זו לא התקיימה אליפות ארצית ואליפות מקומית זו נחשבת כיום כאליפות אל סלוודור בכדורגל. בעקבות השפעת התפרצות נגיף הקורונה הוחלט לבטל את העונה. אתר האינטרנט הרשמי של ליגת העל של אל סלוודור
צעקה (אלבום)

שגיאות פרמטריות בתבנית:אלבום 'סוג: אלבום אולפן' אינו ערך חוקי צעקה הוא אלבום סולו של הזמר החסידי מרדכי בן דוד, האלבום יצא בשנת 2017. את האלבום הפיק יידל ורדיגר (בנו של בן דוד), והוא כולל לחנים של בן דוד עצמו, ושל אלי קליין ואיצי ברי, יוסי גרין, יצחק פוקס וברוך שלום בלסופסקי. כשעל העיבוד המוזיקלי אלי קליין ואיצי ברי, יואלי דיקמן, ברוך שלום בלסופסקי, אלי לאופר ומונה רוזנבלום. האלבום מכיל שירים בעברית, ידייש. בשיר פתח לנו שער (רצועה 2) מארח בן דוד לדואט את הזמר מוטי שטיינמץ, כמו כן בשיר ואנפהא נהירין (רצועה 10) מארח לדואט את נותי פוקס. את האלבום מלוות מקהלת שירה, מקהלת בעלי המנגנים ומקהלת הילדים החסידית-אמריקאית שיר ושבח. לחלק משירי האלבום יצאו גרסאות כיסוי, בהם: הנני רופא לך בלחן של יוסי גרין (רצועה 8) יצאה כקאבר על ידי מקהלת שירה, מקהלת הילדים יידיש נחת ומנדי הרשקוביץ. השירים "צעקה" ו"כבשה אחת" יצא כקאבר על ידי שמילי אונגר באלבומו על הבמה. האלבום זכה להצלחה רבה ותוך שבועיים מכר למעלה מ30 אלף עותקים. מוטי שטיינמץ נותי פוקס מקהלת שירה מקהלת בעלי המנגנים מקהלת הילדים שיר ושבח אשר גרייבר, האזינו: מרדכי בן דוד שב עם אלבום חדש – צעקה, כתבה באתר רדיו קול חי נתנאל לייפער, ‏מרדכי בן דוד - "צעקה": ביקורת אלבום, באתר כיכר השבת שם טוב מעטוף, הלהיט, הצמד והשיר המרכזי: 'צעקה' של מב"ד - בטור ביקורת, באתר בחדרי חרדים מידע על האלבום צעקה באתר MusicBrainz הנני רופא לך, בביצוע מנדי הרשקוביץ, מקהלת שירה, אידיש נחת, וידאו קליפ של השיר באתר יוטיוב (אורך: 6:38) המפיק שלום וגשל, בראיון למנחם טוקר, ברדיו קול חי.
קיאנצ'אנו טרמה

קיאנצ'אנו טרמה (באיטלקית: Chianciano Terme) היא קומונה בטוסקנה שבאיטליה, כ-50 ק"מ דרום מזרחה מסיינה. קיימות עשויות על קיום יישוב כבר מהמאה ה-5 לפנה"ס. אטרוסקים בנו מקדש בקרוב למעיינות חמים. מעיינות המרפא של האזור היו ידועים בתקופת רומא העתיקה. הורטיוס ביקר במקום במאה ה-1 לפנה"ס ומספר וילות מפוארות נבנו באזור באותה תקופה. מעט ידוע על ההתרחשויות במהלך ימי הביניים. ידוע כי במהלך המאה ה-14 שליטי סיינה שלטו באזור. בתחילת המאה ה-20 באזור נבנו מספר מלונות. העיירה ממוקמת בגבעה וחלק מחומות העיר שרדו עד היום. כיום המקום מהווה מקום ספא ידוע ופופולרי. בשנת 2009 בעיירה הוקם מוזיאון אמנות על בסיס תרומה פרטית. המוזיאון כולל כ-1000 פריטים לרבות עבודות של סלבדור דאלי, גוארצ'ינו, ג'ובאני בטיסטה טייפולו, פאולו ורונזה והדפסים של אלברכט דירר, פרנסיסקו גויה ורמברנדט. פעם בשנתיים נערכת תערוכה של אמנים מכל העולם. פריטי אמנות מוצגים במוזיאון ובאתרים שונים בעיירה. בשנת 2011 בפרס התערוכה זכתה ורדה ברגר. איטליה מריאנסקה לאזנייה, איטליה (מ־2000) מדיה וקבצים בנושא קיאנצ'אנו טרמה בוויקישיתוף אתר האינטרנט הרשמי של קיאנצ'אנו טרמה תיאור העיירה קיאנצ'אנו טרמה, באתר אנציקלופדיה בריטניקה (באנגלית) ערך זה הוא קצרמר בנושא יישובים באיטליה. אתם מוזמנים לתרום לוויקיפדיה ולהרחיב אותו.
מתא"ן

מתא"ן - מפעל תרבות ואמנות לנוער הוא ארגון שהוקם ב-1981 שמטרתו איתור וטיפוח בני נוער בעלי כישרון באמנויות בישראל. בין השאר הוא עוסק בהעשרה ובקידום העשייה האמנותית במתנ"סים ובמסגרות של החינוך הבלתי פורמלי, ומקיים השתלמויות למורים לאמנויות. מרי ג'יין ובוב אשר משיקגו בארצות הברית יזמו הקמת מחנה קיץ לכישרוניים שבבני הנוער העוסקים במוזיקה בישראל. המיזם יצא לפועל בשיתוף פעולה עם משרד החינוך והתרבות והחברה למתנ"סים. בשנה הראשונה (1981) נבחרו כמה עשרות מוזיקאים צעירים (נגני כלי נשיפה) לקחת חלק בתוכנית הקיץ. בשנים שלאחר מכן התפתחה התוכנית גם לתחומי כלי הקשת ולתחום המחול (רקדנים צעירים) ובהמשך החלו לפעול גם תוכניות לצעירים בתחומים: תיאטרון, אמנות פלסטית וכתיבה ספרותית. מקימו של מתא"ן ומנהלו הראשון היה רפי עמרם שפיתח את עבודת הארגון בתחומי המוזיקה והמחול תוך בניית שיתופי פעולה עם גורמים שונים בארץ ובעולם. צביקה טימברג, מנהלו השני של מתא"ן, שם דגש מיוחד במקצוע המחנות בחנוכה, בפסח ובקיץ. מנהלו השלישי היה נח איתן, שליווה את פעולות המפעל כמעט מראשית הקמתו כחבר איגוד תזמורות כלי הנשיפה ובהמשך כיו"ר שלו. מנהלו הרביעי של מתא"ן, אורי סטריזובר, פתח בנוסף למוזיקה ולמחול ארבעה תחומי תוכן נוספים: אמנות פלסטית, כתיבה, תיאטרון וקולנוע. צוות מתא"ן מונה אנשי אמנות בכירים, אנשי חינוך ואנשי ארגון והפקה. הצוות האמנותי מורכב מאמנים פעילים המשלבים עיסוק חינוכי אמנותי במתא"ן יחד עם יצירה אמנותית פעילה. בצוות המקצועי של מתא"ן אמנים ויוצרים מהשורה הראשונה מישראל וממדינות העולם. בסוף שנת 2007, לאור קיצוץ בתקציב העמותה ממשרד החינוך, עשיית הארגון עברה למתכונת חלקית והצטמצמה לפעילויות בתחום המוזיקה והמחול בלבד. מתא"ן מפעיל מדי שנה אלפי בני נוער בעלי כישרון באמנויות ומורים באמנויות, בתוכניות שנתיות וברמה ארצית. הארגון פועל בשישה תחומי אמנות: מוזיקה, מחול, תיאטרון, אמנות פלסטית, קולנוע וכתיבה יוצרת. רבים מבוגרי מתא"ן הם כיום אמנים או מורים הפועלים במסגרת גופים מובילים בארץ ובעולם. כמו כן, מפעיל הארגון עשרות תוכניות אשר מטרתן היא קידום החינוך לאמנויות במתנ"סים ובמסגרות של החינוך הבלתי פורמלי ברחבי הארץ. מתא"ן מקיים עשרות תוכניות אמנות במתנ"סים וארגונים ברחבי הארץ, ביניהן: כיתות אמן במוזיקה, כיתות אמן במחול, חממות כתיבה, תערוכות נודדות, בניית פרוגרמה יישובית במחול ובמוזיקה ועוד. במתא"ן הוכשרו למעלה מ–70 מנחים לכתיבה. עשרות מתוכם עובדים בהנחיית כתיבה בשורה ארוכה של יישובים ברחבי הארץ. מתא"ן מטפח עשרות ציירים בני העדה האתיופית מ-5 יישובים, מטפח את האמנות במגזר הערבי ובמגזרים אחרים. אלי ערמון אזולאי, עמותת מתא"ן בסכנת סגירה, באתר הארץ, 1 במרץ 2009 נעם בן זאב, משרד התרבות מפסיק את המוסיקה למתא"ן, באתר הארץ, 24 באוגוסט 2009 מתא"ן, באתר "גיידסטאר ישראל"
דיולה בירו

דיולה בירו (בהונגרית: Bíró Gyula; בודפשט, 10 במאי 1890 – מקסיקו סיטי, 23 בינואר 1961) היה כדורגלן יהודי-הונגרי בעמדת קשר, שחקן נבחרת הונגריה בכדורגל (36 משחקים), מאמן. ברח לפני מלחמת העולם השנייה למקסיקו. בשנת 1902 הופיע לראשונה בקבוצת הנערים (הקבוצה השלישית) של מ.ט.ק. בודפשט כשוער. כבר בשנת 1904 היה בקבוצת הנוער (הקבוצה השנייה) כשחקן שדה. הוא הצטרף לקבוצה הראשונה בגיל 15 בשנת 1905, תחילה כקשר שהוצב מאוחר מאוחר יותר כחלוץ. הוא פרש בגיל 26. בירו כבש 17 שערים ב-135 משחקים. שלוש פעמים זכה עם הקבוצה באליפות ושלוש פעמים בגביע. לפי אנדרו הנדלר בספרו "מהגטו למשחקים", בירו היה בעל כמות אינסופית של אנרגיה ובעל טכניקה מבריקה. חולשתו היחידה הייתה חוסר המהירותו, אבל הוא היה מוסר כדורים מצטיין וסגנונו כקשר הקדים את זמנו. הוא היה מסוגל לשחק על כל המגרש גם בהתקפה וגם בהגנה. ב-1906, בגיל 16, שיחק לראשונה בנבחרת הלאומית. באולימפיאדת סטוקהולם (1912) סיים עם נבחרת הכדורגל במקום החמישי. הוא כבש 3 שערים ב-36 משחקים. ב-1921 היה מאמנה של האנאו (Hanau) הגרמנית. הוא הפך למאמן של מ.ט.וו מינכן (MTV München) לאחר מכו ועזב בקיץ 1922. בשנים 1922 עד 1923 אימן וניהל את קבוצת הכדורגל של מכבי קרקוב. בתחילת 1924 היה מאמן 33 FC במשך חודשיים. לאחר מכן הפך למאמן הנבחרת האולימפית של פולין לקראת אולימפיאדת פריז (1924). לאחר האולימפיאדה אימן וניהל את קבוצת ורטה פוזנן (Warta Poznań). באביב 1926 חתם חוזה עם קבוצת העיר זארבריקן (Saarbrücken). ב-1929 היה מאמן של קבוצת העיר במברג. מ-1929 עד 1930 עבד עבור ה-VfB קניגסברג לאחר מכן אימן את פניקס באיה מארה ובשל המלחמה המתקרבת ויהדותו היגר למקסיקו ב-1937 שם הוא הפך למאמן C.D. Marte מועדון כדורגל דאז לימים מאמן פדרלי, כלומר של נבחרת מקסיקו. אליפות הונגריה (3): עונות 1907/1908, 1913/1914, 1916/1917 גביע הונגריה (3): עונות 1909/1910, 1910/1911, 1911/1912 Antal Zoltán, Hoffer József: Alberttől Zsákig. Budapest: Sportkiadó. 1968. ISBN 0439001507018 (זולטאן אנטל, יוז'ף הופר: מאלברט עד ז'אק) Rejtő László – Lukács László – Szepesi György: Felejthetetlen 90 percek. Budapest: Sportkiadó. 1977. ISBN 963-253-501-4 (90 דקות בלתי נשכחות) Jews In Sports מדיה וקבצים בנושא דיולה בירו בוויקישיתוף
גיליוטין (חברה)

גיליוטין היא חברה שעוסקת בפיתוח ובשיווק משחקי מחשב, שהוקמה על ידי האחים רנארד ורועי גלוזמן בשנת 1996, במהלך השנים החברה יצרה מספר משחקים, רובם לא זכו להצלחה מסחרית בזמן אמת, אולם לאחר זמן הפכו לרטרו ולקלאסיקות ישראליות. כל משחקי החברה הם מסוג קווסט הומוריסטי, של הדמות הראשית. החברה פעלה ברציפות משנת 1996 עד 2003 והוציאה משחקים למחשב האישי, משחק רשת אחד בשם ווג'ימון, ואף סדרת טלוויזיה אחת בשם "בטשת מואב". בשנת 2003 החליטו האחים גלוזמן להפסיק את פעילות החברה בגלל קשיים כלכליים. בשנת 2008 החברה פרסמה שהיא משחררת את כל משחקיה שיצאו עד אותה עת להורדה בחינם. בשנת 2019 החברה החלה בקמפיין מימון המונים ליצירת משחק חדש בסדרה הקמפיין נחל הצלחה אדירה, ובחודש מרץ 2021 המשחק שוחרר. בשנת 2001, עם צאת המשחק "חלום שהתגשם", פורסם כי סדרת טלוויזיה בשם "בטשת מואב" תעלה לאוויר בערוץ פוקס קידס. עלילת התוכנית הייתה אמורה לעסוק ביריבותם של חזי וצחי פיפוש על צוואת דודם יהוציפר. הללו קבעו ביניהם כי הראשון שיקיף את היישוב הבדיוני "בטשת מואב", יזכה בירושת הדוד - אוסף של קונצים וקונדסים. הרעיון למוטיב התוכנית היה, כי בכל פרק יוצבו לצופים שתי אפשרויות לסיום העלילה, ועליהם יהיה לבחור בין השתיים באופן אינטראקטיבי. פוקס קידס דחו את התוכנית בטענה שהיא לא מתאימה לילדים. ב-2003 עלתה התוכנית לשידור בערוץ ביפ בפורמט שונה אך עם שם זהה. העלילה מתחילה כאשר חזי מוכר קרקע שקיבל בירושה לשני אנשים שונים, ובמהלך הסדרה דואג חזי שלא ידעו הקונים אחד על קיומו של השני. הסדרה היא בת עשרה פרקים באורך של כחמש דקות לפרק, והיא אף יצאה על גבי קלטת וידאו. הוא חזר, ובגדול: פיפוש במשחק חדש, באתר ערוץ הספורט, 5 באפריל 2021 שחר סמוחה, פיפוש תולה את המקלדת, באתר הארץ, 1 בדצמבר 2003 ווג'מון - פתיח, נבדק ב-2023-10-26 https://www.ishim.co.il/m.php?s=בטשת+מואבhttps: פיפוש המשחק החדש, באתר Piposh (באנגלית) מריאנה בננסון, משחק החיים: ראיון עם יוצרי "פיפוש" ו"בתככי הרייטינג", באתר משחק החיים: ראיון עם יוצרי "פיפוש" ו"בתככי הרייטינג", ‏2014-10-07 פיפוש המשחק החדש, עכשיו במימון המונים!, באתר headstart.co.il Piposh on Steam, store.steampowered.com (באנגלית)
ליאו סקורניק

ליאו סקורניק (Leo Skurnik‏; 28 במרץ 1907, הלסינקי, הדוכסות הגדולה של פינלנד, האימפריה הרוסית – 4 בדצמבר 1976, אואולו, פינלנד) היה רופא, קצין רפואה בצבא הפיני במערכות נגד רוסיה במלחמת העולם השנייה ואחד משלושת היהודים שסירבו לקבל מהגרמנים את עיטור צלב הברזל. ליאו סקורניק נולד בהלסינקי לבן-ציון ושרה סקורניק, נצר למשפחות קנטוניסטים יהודים שייסדו את הקהילות הראשונות בפינלנד. ב-1937 סיים את התמחותו ברפואה באוניברסיטת הלסינקי והחל לעבוד בעיר לי (אנ') שבאוסטרובוטניה הצפונית. מ-1939 פעל כרופא צבאי במערכות מלחמת החורף ומלחמת ההמשך עד 1945. סקורניק שירת כרופא חטיבתי בדרגת סרן באחת מיחידות החי"ר הפיניות, שהשתתפו במתקפה של הכוחות הפינים והגרמנים המשולבים בחזית קרליה בקיץ 1941 (במסגרת מבצע שועל הקוטב (אנ') לניתוק מסילת הברזל ממורמנסק דרומה). הקרבות בגזרת קסטינגה (אנ') (פי') היו מהקשים ביותר בשלב המוקדם של מלחמת ההמשך והאבֵדות היו גדולות מאוד. סקורניק ביצע ניתוחים בתנאי שדה, ובהתאם לשבועת הרופאים טיפל במסירות גם בפצועים גרמנים. בספטמבר 1941 אִרגן פינוי של בית חולים שדה תחת הפגזה ארטילרית כבדה, ובכך ניצלו חייהם של מאות פצועים, פינים וגרמנים, כולל אנשי ואפן אס אס. הוא השכיל לפצל את המפונים לקבוצות קטנות ותִזמן את הפינויים להפוגות שבין מטחי הירי. מטה התיאום הגרמני עם הצבא הפיני, שבו התרשמו גם מהתנדבותו לחלץ פצוע גרמני בשטח הפקר, המליץ על הענקת עיטור צלב הברזל (דרגה 2). מסַפרים, שעם היוודע ההמלצה הביע סקורניק בפני מיודעו ומפקדו היילמאר סילאסוואו את סירובו לקבל את העיטור, תוך שימוש במילים בוטות למדי: "ידידי הטוב, האם סבור אתה שביכולתי לקבל עיטור שכזה? אמור לעמיתיך הגרמניים שאני מנגב איתו את התחת", וביקש שתגובתו תימסר כמוֹת שהיא לגרמנים (מה שאכן קרה). הפיקוד הגרמני דרש את הדחתו, ולכך ענה סילאסוואו שאינו מוכן לוותר על "הרופא הטוב ביותר שלו". ליאו סקורניק היה אחד משלושת הלוחמים היהודים בצבא פינלנד – סרן סלומון קלאס והחובשת דינה פוליאקוף (לימים שטילר שעלתה לישראל) – שהוענק להם עיטור צלב הברזל הגרמני והם סירבו לקבלו. סקורניק הועלה לדרגת רב-סרן ובהמשך המלחמה השתתף במתקפת ויבורג–פטרוזאבודסק בין יוני לאוגוסט 1944 ובמלחמת לפלנד מספטמבר 1944 עד אפריל 1945. אחרי שחרורו משירותו הצבאי חזר לעבודתו כרופא במקומות שונים בארצו. הוא נפטר באואולו ב-1976 ונקבר ב"אי הכנסייה" (אנ') באחת הימות של חבל סאבו הצפונית, מקום בו נהג לבלות בדיג. פינלנד במלחמת העולם השנייה יהדות פינלנד Hannu Rautkallio, " 'Cast into the Lion's Den': Finnish Jewish Soldiers in the Second World War", Journal of Contemporary History 29 (1), 1994, pp. 53–94 John B. Simon, Strangers in a Stranger Land: How One Country's Jews Fought an Unwinnable War alongside Nazi Troops… and Survived, 2019, ISBN 978-0-7618-7149-1 בני מיכלסון, "החיילים היהודים בצבא פינלנד במלחמת העולם השנייה", באתר מוזיאון הלוחם היהודי במלחמת העולם השנייה אביבה לורי, האנו ריימה, יהודים לחמו בשורות הנאצים. זה קרה בפינלנד, באתר הארץ, 7 באוקטובר 2010 רחל בייוול (Bayvel), "כל עוד היהודים משרתים בצבאי, לא ארשה לגרש אותם", Jewish Quarterly,‏ 11 במרץ 2012 (באנגלית) פול קנדל (Kendall) "היהודים שלחמו למען היטלר", דיילי טלגרף, 9 במרץ 2014 (באנגלית) Paul Kendall, ‏The Jews who fought for Hitler: 'We did not help the Germans. We had a common enemy', The Telegraph, 9 March 2014